REPUBLIKA HRVATSKA

MINISTARSTVO ZDRAVLJA

Klasa: 011-02/13-02/183

Urbroj: 534-01/9-13-2

Zagreb 28.11. 2013.

TEZE

za Zakon o provedbi Uredbe (EU) broj 649/2012 Europskog parlamenta i Vijeća od 4. srpnja 2002. o uvozu i izvozu opasnih kemikalija (preinačena) (SL L, 201 OD 27.7.2012)

Provedba Uredbe (EZ) br. 689/2008 Europskoga parlamenta i Vijeća o izvozu i uvozu opasnih kemikalija u Republici Hrvatskoj nakon pristupanja Europskoj uniji uređena je [Zakonom o provedbi (EZ) br. 689/2008 Europskog parlamenta i vijeća o izvozu i uvozu opasnih kemikalija](http://narodne-novine.nn.hr/clanci/sluzbeni/2010_12_139_3533.html) („Narodne novine“ br. 139/2010. i 25/13.)

Zakonom o provedbi Uredbe (EZ) br. 689/2008 Europskog parlamenta i vijeća o izvozu i uvozu opasnih kemikalija („Narodne novine“, br. 139/2010 i 25/2013) utvrđeno je nadležno tijelo, zadaće nadležnoga tijela za provedbu Uredbe (EZ) br. 689/2008 Europskoga parlamenta i Vijeća o izvozu i uvozu opasnih kemikalija, inspekcijski, carinski i upravni nadzor te su propisane kaznene odredbe za povrede Uredbe 689/2008/EZ.

Na razini Europske unije u srpnju 2012. donesena je Uredbe (EU) br. 649/2012 Europskog parlamenta i Vijeća od 4. srpnja 2002. o izvozu i uvozu opasnih kemikalija (preinačena) (SL L, 201 od 27.7.2012.), koja će se početi primjenjivati od 1. ožujka 2014. godine.

Predloženi Zakon o provedbi Uredbe (EU) br. 649/2012 Europskog parlamenta i Vijeća od 4. srpnja 2002. o izvozu i uvozu opasnih kemikalija (preinačena) (SL L, 201 od 27.7.2012.) utvrdit će nadležno tijelo, zadaće nadležnoga tijela za provedbu Uredbe (EU) br. 649/2012, inspekcijski i carinski nadzor te će se propisati prekršajne odredbe za povrede predloženog Zakona i Uredbe (EU) br. 649/2012.

Predloženi Zakon omogućava fleksibilnu prilagodbu domaćeg zakonodavstva zakonodavstvu Europske unije.